  Майя Бывальцева Удмуртиез етӥн будэтӥсьёслэн улосвылкуспо кластеразы пыртозы. Со сярысь Сочиын Инвестициосъя росси форумын «Реновация льняного комплекса России» сессиын Россиысь гурт возёсъя но промышленностья министерствоослэн ыстэм муртъёссы веразы. Ивортодэтъя «Удмуртия» агентстволы со пумысен валэктонъёс сётӥз элькун тӧролэн нырысетӥ воштӥсез Александр Свинин. Ми со кластере улосвыл сямен пыромы, озьыен, яке асьме етӥн будэтӥсьёс, яке солэсь вузъёс лэсьтӥсьёс лизингъя дунтэмгес программаосы итӥськыны луонлык басьтозы, федераци ласянь кун юрттэт басьтыны быгатозы, со кооперациын ми ас интымес шедьтом Александр Свинин, Удмуртиысь кивалтэтлэн тӧроезлэн нырысетӥ воштӥсезКыӵе со инты луоз — Удмуртиысь тӧрлыкъёс етӥн будэтӥсьёсын ӵош малпаськыны кулэ. Сыӵе пумиськон улосвыллэн делегациез Сочиысь бертэм бере радъяськоз. Малпаськомы, кытын луэммы потэ — кизьыны но будэтыны, переработкаен вырыны, яке, оло, вузъёс поттыны — басмаос, эм удыслы вузъёс, дары яке мукет, етӥнлэсь трос лэсьтыны луэ Александр Свинин, Удмуртиысь кивалтэтлэн тӧроезлэн нырысетӥ воштӥсезАлександр Свинин Россыись етӥн будэтонъя улосвылкуспо кластер кылдытонэз но валэктӥз. Солэн верамезъя, али одӥгез но улосвыл уг быгаты ушъяськыны, со ачиз етӥнэз кизе, переработкаен выре но етӥнлэсь вузъёс лэсьтэ шуыса. Котькудӥз улосвыл маин ке одӥгеныз выре. Улосвылъёслэн сыӵе «етӥн» огазеяськоназы Удмуртия туннэ нуналозь уг пыры вал. Тодэ вайытом, Удмуртилэн тӧроез Александр Бречалов Сочиын Инвестициосъя росси форум дыръя юнматэм тупанкылъёслы луыса, Удмуртиысь тӧрлыкъёс улосвыллэн экономикаяз 6–7 миллиард манет кыскыны чаклало шуыса вераз. Тегъёс: Промышленность Сочи Удмуртия гуртвозёс инвестициос экономиканоконьдон АлександрСвинин  